
	1.
	Likumprojekts (grozījumi)
 "E daļa
Administratīvā pārkāpuma process elektroniskā vidē
40. nodaļaAdministratīvā pārkāpuma procesa atbalsta sistēma
296. pants. Administratīvā pārkāpuma procesa atbalsta sistēmas mērķisAdministratīvā pārkāpuma procesa atbalsta sistēma ir valsts informācijas sistēma, kura nodrošina iestādes, amatpersonas un augstākas amatpersonas uzdevumu īstenošanu elektroniskā vidē un informācijas, kas saistīta ar administratīvā pārkāpuma procesu, apstrādi.297. pants. Administratīvā pārkāpuma procesa atbalsta sistēmas pārzinisAdministratīvā pārkāpuma procesa atbalsta sistēmas pārzinis ir Iekšlietu ministrijas Informācijas centrs.298. pants. Administratīvā pārkāpuma procesa atbalsta sistēmā iekļaujamā informācija(1) Administratīvā pārkāpuma procesa atbalsta sistēmā sagatavo vai augšupielādē un glabā ar administratīvā pārkāpuma procesu saistītos dokumentus.(2) Amatpersona, augstāka amatpersona vai iestāde nodrošina, ka tās sagatavotu dokumentu iekļauj Administratīvā pārkāpuma procesa atbalsta sistēmā nekavējoties, bet ne vēlāk kā nākamajā darbdienā. Citi dokumenti iekļaujami Administratīvā pārkāpuma procesa atbalsta sistēmā piecu darbdienu laikā.(3) Administratīvā pārkāpuma procesa atbalsta sistēmā iekļautos personas datus apstrādā, lai identificētu personu, nodrošinātu saziņu ar to un noskaidrotu apstākļus, kam ir nozīme administratīvā pārkāpuma lietas pareizā izlemšanā.(4) Ministru kabinets nosaka Administratīvā pārkāpuma procesa atbalsta sistēmā iekļaujamās informācijas apjomu, kā arī informācijas iekļaušanas un izmantošanas noteikumus. 
41. nodaļa
Dokumentu pārvēršana elektroniskā formā, parakstīšana un informācijas aprite
299. pants. Dokumentu pārvēršana(1) Papīra formā esošu dokumentu pārvērš elektroniskā formā, ievērojot šādas prasības:1) dokumentu apliecina ar kvalificētu elektronisko zīmogu Eiropas Parlamenta un Padomes 2014. gada 23. jūlija regulas Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK (turpmāk – regula Nr. 910/2014) 3. panta 27. punkta izpratnē vai kvalificētu elektronisko parakstu regulas Nr. 910/2014 3. panta 12. punkta izpratnē un kvalificētu laika zīmogu regulas Nr. 910/2014 3. panta 34. punkta izpratnē;2) nodrošina papīra formā esoša dokumenta satura attēlojumu un atbilstību tam noteiktajā dokumenta glabāšanas laikā;3) nodrošina dokumenta satura lasīšanu elektroniski cilvēklasāmā formātā un atvasinājumu veidošanu papīra formā;4) dokuments ir aizsargāts pret papildinājumiem vai citām izmaiņām, neatļautu piekļūšanu un iznīcināšanu.(2) Papīra formā esošu dokumentu, ja tas ir pārvērsts elektroniskā formā, glabā līdz galīgā nolēmuma spēkā stāšanās brīdim.(3) Elektroniskā formā pārvērstam dokumentam ir tāds pats juridiskais spēks kā pārvērstajam papīra formā esošajam dokumentam.300. pants. Parakstīšana(1) Prasība pēc personas paraksta ir izpildīta arī tad, ja dokuments ir sagatavots Administratīvā pārkāpuma procesa atbalsta sistēmā, Tiesu informatīvajā sistēmā vai e-lietas portālā un parakstīts ar elektronisko parakstu regulas Nr. 910/2014 3. panta 10. punkta izpratnē.(2) Prasība pēc personas paraksta ir izpildīta arī tad, ja procesuālā darbība vai personas gribas izpaudums (piemēram, personas apliecinājums, ka tā ir brīdināta par kriminālatbildību, mutvārdu pilnvarojums pārstāvim vai aizstāvim vai tā atsaukums vai mutvārdu lūgums) ir fiksēts ar tehniskajiem līdzekļiem.301. pants. Informācijas iesniegšana un pieejamība e-lietas portālā(1) Procesuālo dokumentu var paziņot vai nodrošināt tiesības iepazīties ar administratīvā pārkāpuma lietas materiāliem, informējot personu par dokumenta vai lietas materiālu pieejamību e-lietas portālā, ja persona ir piekritusi izmantot šādu saziņas veidu.(2) Persona norāda, vai piekrīt saziņai izmantot e-lietas portālu, iesniegumā, sūdzībā vai citā amatpersonai, augstākai amatpersonai vai tiesai iesniedzamā dokumentā. Procesa dalībniekam, lieciniekam un pārstāvim ir pienākums nekavējoties paziņot amatpersonai, augstākai amatpersonai vai tiesai par saziņas veida maiņu.(3) Persona, kura piedalās administratīvā pārkāpuma procesā, var iesniegt dokumentus vai paziņot informāciju, izmantojot e-lietas portālu.(4)  Paziņojamā dokumenta vai citas informācijas pieejamību vienlaikus nodrošina arī oficiālās elektroniskās adreses kontā, ja persona nav no tā atteikusies e-lietas portālā. 
42. nodaļa
Automatizēta lēmuma pieņemšana
302. pants. Automatizētas lēmuma pieņemšanas pamatnoteikumi(1) Automatizēta lēmuma pieņemšana notiek bez personas, kas veic administratīvā pārkāpuma procesu, iesaistes, balstoties tikai uz automātisku datu apstrādi.(2) Automatizēta lēmuma pieņemšana ir pieļaujama tikai šajā likumā tieši noteiktā gadījumā.(3) Lēmuma pieņemšanā neizmanto mašīnmācīšanās metodes.303. pants. Tiesības saņemt paskaidrojumu(1) Personai, kuru skar automatizēti pieņemts lēmums, ir tiesības saņemt jēgpilnu un visaptverošu informāciju par automatizētā lēmuma pieņemšanā izmantotajiem datiem, lēmuma pieņemšanas shēmu un tā sekām, kā arī lēmuma pieņemšanā un lēmuma pieņemšanas sistēmas izveidē iesaistītajām personām. Šādu informāciju pievieno lēmumam.(2) Personai, kuru skar automatizēti pieņemts lēmums, ir tiesības pieprasīt, lai iestāde izskaidro lēmumu mutvārdos vai rakstveidā. Tas neietekmē lēmuma spēkā stāšanos vai termiņus.(3) Iestāde rakstveida skaidrojumu sniedz septiņu dienu laikā no lūguma saņemšanas dienas vai arī informē personu, norādot saprātīgu termiņu, kādā iestāde sniegs tās pieprasīto skaidrojumu.304. pants. Automatizēti pieņemta lēmuma saturs un apliecināšana(1) Lēmumā norāda, ka tas ir pieņemts, balstoties tikai uz automātisku datu apstrādi.(2) Lēmumā kā amatpersonu norāda iestādes struktūrvienību, kura nodrošina lēmuma pieņemšanu un tiesības saņemt paskaidrojumu par lēmumu.(3) Lēmumu apliecina ar kvalificētu elektronisko zīmogu regulas Nr. 910/2014 3. panta 27. punkta izpratnē un kvalificētu laika zīmogu regulas Nr. 910/2014 3. panta 34. punkta izpratnē.305. pants. Sūdzība par automatizēti pieņemtu lēmumu(1) Lēmumu persona var pārsūdzēt viena mēneša laikā no lēmuma paziņošanas dienas.(2) Lēmumu par sūdzību, kura iesniegta par automatizēti pieņemtu lēmumu, nevar pieņemt balstoties tikai uz automatizētu datu apstrādi.306. pants. Tiesības atcelt prettiesisku lēmumu(1) Amatpersona pēc savas iniciatīvas vai uz personas izteikta viedokļa pamata var atcelt lēmumu, ja tas ir prettiesisks un par to nav iesniegta sūdzība. Atceļot lēmumu, amatpersona piemēro šā likuma 174. pantu.(2) Amatpersona, par kuras pieņemto lēmumu ir iesniegta sūdzība, var atcelt pieņemto lēmumu un izbeigt administratīvā pārkāpuma procesu, nenosūtot sūdzību izskatīšanai pēc piekritības. Persona, kurai ir tiesības pārsūdzēt administratīvā pārkāpuma lietā pieņemto lēmumu, var pārsūdzēt šo lēmumu saskaņā ar šajā likumā noteikto administratīvā pārkāpuma lietā pieņemtā lēmuma pārsūdzēšanas kārtību."
	Priekšlikums
299. panta pirmās daļas 4. punkts:
4) dokuments ir aizsargāts pret papildinājumiem vai citām izmaiņām, neatļautu piekļūšanu un iznīcināšanu.

Tā kā ar šiem grozījumiem paredzēta dokumenta aizsardzība pret papildinājumiem vai citām izmaiņām, kā arī aizliegums neatļautai piekļūšanai datiem un to iznīcināšanai, būtu nepieciešams precizēt, vai dokumentu anonimizācija arī būs uzskatāma par izmaiņu veikšanu šī punkta izpratnē.  

299. panta otrā daļa:
(2) Papīra formā esošu dokumentu, ja tas ir pārvērsts elektroniskā formā, glabā līdz galīgā nolēmuma spēkā stāšanās brīdim.

Būtu paredzams ilgāks papīra dokumentu glabāšanas termiņš, piemēram, pieci gadi, kas saistīts ar lietas glabāšanas kopējo ilgumu. Administratīvās atbildības likuma 258. panta pirmā daļa nosaka izpildes noilgumu 5 gadus, proti, nolēmums par sodu nav izpildāms, ja no tā spēkā stāšanās dienas ir pagājuši pieci gadi un tas nav izpildīts. Nolēmums par naudas soda piemērošanu nav izpildāms, ja no tā nodošanas piespiedu izpildei pagājuši pieci gadi un tas nav izpildīts, līdz ar to arī šo lietu papīra dokumentu iznīcināšana pieļaujama pēc šī termiņa. Pašreiz, pieņemams, daudzās iestādēs glabājas hibrīdlietas, kā papīra tā, APAS sistēmā.    

301. panta otrā daļa:
(2) Persona norāda, vai piekrīt saziņai izmantot e-lietas portālu, iesniegumā, sūdzībā vai citā amatpersonai, augstākai amatpersonai vai tiesai iesniedzamā dokumentā. Procesa dalībniekam, lieciniekam un pārstāvim ir pienākums nekavējoties paziņot amatpersonai, augstākai amatpersonai vai tiesai par saziņas veida maiņu.

Likumprojekta 302. panta otrā daļa papildināma ar vārdu “paskaidrojumā” aiz vārda “iesniegumā”, jo arī paskaidrojums ir atsevišķs procesuāls dokuments.
Personas informēšana par iespējām izmantot e-lietas portālu un saziņas veida maiņu varētu nākt no amatpersonas puses, veicot administratīvā pārkāpuma procesa ietvaros personas  pratināšanu (paskaidrojuma pieņemšanu). Attiecīgi minēto piekrišanu persona varētu apliecināt arī savā paskaidrojumā.

